Madrimov ilk jangdayoq raqibni nokautga uchratib, kamarga ega chiqdi

24 noyabr kuni AQShning Atlantik-Siti shahridagi «Hard Rock Hotel & Casino» arenasida professional boks kechasi o‘tkazildi.
Osiyo chempioni, Osiyo o‘yinlari g‘olibi Isroil Madrimov bu boks oqshomida debyut qildi.
Toshkent vaqti bilan soat 07:00da boshlangan kechaning ilk jangida Madrimov meksikalik kuchli raqib Vladimir Ernandes (10-2, 6KO) bilan mushtlashdi.
WBA Intercontinental kamari o‘rtaga tikilgan jang o‘zbekistonlik bokschi ustunligida kechdi. Ikkinchi raunddayoq raqibni nokdaun holatiga tushirgan Madrimov 10 raundga mo‘ljallangan jangning 6-raundida muddatidan oldin g‘alabaga erishdi. Referi meksikalik bokschi jangni davom ettira olmasligini ma'lum qildi.
Shu tariqa, Madrimov professional boksdagi ilk jangidayoq WBA Intercontinental kamarini qo‘lga kiritdi.
 
Youtube'da ko‘rish

Mover.uz'da ko‘rish